Garðamaríustakkur er mun stórgerðari en maríustakkur , en líkist honum mjög að öðru leiti . Eins og aðrar tegundir þessarar ættkvíslar eru blómin ljósgræn og fara vel sem uppfylling með öðrum blómlitum . Hann er mjög harðgerður , gerir engar sérstakar jarðvegskröfur og þolir nokkurn skugga . Hann á það þó til að vera fullduglegur að sá sér . Sandheiður er jarðlæg steinhæðaplanta ættuð frá Himalajafjöllum . Gulllotkarfa , eða bara lotkarfa , er ættuð frá Himalajafjöllum eins og aðrar tegundir þessarar ættkvíslar . Eftir mikið gúggl hallast ég að því að þetta sé frekar lotkarfa út frá laufblöðunum . Samkvæmt upplýsingum á FB síðu grasagarðsins í Tromsö er þetta nokkuð breytileg tegund sem getur myndað blendinga við tegundir í ættkvísl skjaldblóma , Ligularia .